સૌપ્રથમ ટામેટાને ક્યુબમાં કટ કરી લો. દાળને ધોઈને સાફ કરી લો. હવે એક પ્રેશર કૂકરમાં દાળ, ટામેટા, હળદર, મીઠું અને આદુંની પેસ્ટ ઉમેરીને બાફવા માટે મૂકો. જરૂર પૂરતું પાણી ઉમેરવુ. 4 થી 5 સીટી વગાડી લો. દાળ બરાબર બફાય જાય એટલે ગેસ બંધ કરીને કૂકરને ઠંડુ થવા દો. હવે દાળને વલોવી લો. લસણ, ડુંગળી અને લીલા મરચાંને કટ કરી લો. હવે એક નોન સ્ટિક પેનમાં ઘી અથવા તો બટર ગરમ કરો. ગરમ થાય એટલે તેમાં ડુંગળી, લસણ, લાલ સૂકું મરચું અને લીલા મરચાં ઉમેરીને ધીમા તાપે સાંતળો. ડુંગળી સંતળાય ત્યાં સુધીમાં પાફેલી દાળમાં લાલ મરચું, મીઠું અને જીરૂં પાવડર ઉમેરીને બરાબર મિક્ષ કરી લો. આ દાળને થોડીવાર માટે ઉકળવા માટે મૂકો. ડુંગળી સંતળાય જાય એટલે એ વગારને ઉકળી રહેલી દાળમાં ઉમેરીને બરાબર મિક્ષ કરી લો. હવે આ દાળને ઢાંકીને 2 મિનિટ માટે ચઢવા દો. ત્યાર બાદ તેમાં લીંબુનો રસ ઉમેરીને બરાબર મિક્ષ કરી લો. તડકા દાળ તૈયાર છે. ગરમા-ગરમ દાળને જીરા રાઈસ અને રોટી સાથે સર્વ કરો. તમે ઈચ્છો તો કોથમીરથી ગાર્નિશ પણ કરી શકો છો.